Brjok

Brjok (Sorbus torminalis) jo kerk abo bom ze swójźby rožowych rostlinow  (Rosaceae).

 Wopis 
Brjok jo kerk abo bom, kótaryž dośěgnjo wusokosć wót 3 až do 12 (15) m.

Krona jo jajojta až kulojta. Młode gałuzy su pjelsniwe.

 Łopjena 
Śamnozelene łopjena su błyšćece, we wobcerbje šyroko jajojte, maju na kuždem boku 3 až 4 wušpicnjone lapy a dośěgnu dłujkosć wót 5 až do 10 cm. Wóni njasu na dolnem boku šeru pjelsń, ale pózdźej gołe bywaju. Jich lapy su wótše, pśi comž dolnje su wjelike a horicontalnje wótstoje. Jich nazymowe barwjenje jo nabrunje žołte až oranžocerwjene.

 Kwiśonki 
Kwiśo wót maja až do junija. Běłe kwiśonki dośěgnu wjelikosć wót 1,5 cm a stoje we wokołojtych kisćach.

 Płody 
Jabłukowy płod jo jajojty a na zachopjeńku žołte až nacerwjenje žołte, w zdrjałosći nacerwjenje bruny z swětłymi dypkami, dośěgnjo dłujkosć wót 2 cm. Wóni su jano pśi pśezdrjałosći jědne, pśi comž su śěstojte a słoźe wjelgin kisale.

 Stojnišćo 
Rosćo w dubowych a dubo-grabowych lěsach a na lěsnych kšomach. Ma lubjej w pšawej měrje suche, w lěśu śopłe, nejwětšego kalkate, kamjenjate zemje.

 Rozšyrjenje 
Rostlina jo w srjejźnej a pódpołdnjowej Europje rozšyrjona.

 Wobraze 

 Nožki 

 Žrědła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, bok 867, z wědomnostnym mjenim Sorbus terminalis 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, bok 188 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 440 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 412 

 Eksterne wótkaze 




Kategorija:Rožowe rostliny